OBRAZAC 1

**OPŠTINA BUDVA**

Broj iz evidencije postupaka javnih nabavki: 01-426/20- 3095/3

Redni broj iz Plana javnih nabavki : 212

Mjesto i datum: Budva, 28.12.2020.godine

Na osnovu člana 93 stav 1 Zakona o javnim nabavkama („Službeni list CG“, br. 074/19) OPŠTINA BUDVA objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**ZA NABAVKU USLUGE PROJEKTOVANJA ULICE OD TOPLIŠKOG PUTA PREMA NASELJU BIJELI DO**

Predmet nabavke se nabavlja:

* kao cjelina

SADRŽAJ TENDERSKE DOKUMENTACIJE

[1. POZIV ZA NADMETANJE 3](#_Toc44578270)

[2. TEHNIČKA SPECIFIKACIJA PREDMETA JAVNE NABAVKE 9](#_Toc44578271)

[4. METODOLOGIJA VREDNOVANJA PONUDA 12](#_Toc44578272)

[5. UPUTSTVO ZA SAČINJAVANJE PONUDE 13](#_Toc44578273)

[6. NAČIN ZAKLJUČIVANJA I IZMJENE UGOVORA O JAVNOJ NABACI 13](#_Toc44578274)

[7. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE 15](#_Toc44578275)

[8. IZJAVA NARUČIOCA O NEPOSTOJANJU SUKOBA INTERESA 16](#_Toc44578276)

[9. UPUTSTVO O PRAVNOM SREDSTVU 17](#_Toc44578277)

1. **POZIV ZA NADMETANJE**

**I Podaci o naručiocu**

|  |  |
| --- | --- |
| Naručilac:  **Opština Budva** | Kontakt osoba/e:  **Miroslava Kunjić, službenik za javne nabavke** |
| Adresa:  **Trg Sunca 3** | Poštanski broj:  **85 310** |
| Grad:  **Budva** | Identifikacioni broj:  **02005409** |
| Telefon:  **033454017** | Fax:  **033454017** |
| E-mail adresa: javne.nabavke@budva.me | Internet stranica: www.budva.me |

**II Vrsta postupka**

- otvoreni postupak

**III Predmet javne nabavke**

1. **Vrsta predmeta javne nabavke**

* Usluge

1. **Naziv i opis predmeta javne nabavke**

|  |
| --- |
| Pružanje usluge projektovanja ulice od Topliškog puta prema naselju Bijeli do u Budvi. |

1. **CPV – Jedinstveni rječnik javnih nabavki**

|  |
| --- |
| 71320000-7 Usluge tehnickog projektovanja |

**IV Način nabavke:**

Nabavka se vrši:

- kao cjelina

Obrazloženje razloga zašto predmet nabavke nije podijeljen na partije:

Predmet nabavke nije podijeljen na partije jer predstavlja cjelinu i tehnički nije moguće podijeliti predmet javne nabavke.

**V Zaključivanje okvirnog sporazuma[[1]](#footnote-1)**

Zaključiće se okvirni sporazum:

- ne

**VI Procijenjena vrijednost predmenta nabavke:[[2]](#footnote-2)**

**Procijenjena vrijednost predmeta nabavke**:

* kao cjeline je 6 611.57 € bez uračunatog PDV-a.

**VII Zajednička nabavka**

Nabavka se sprovodi kao zajednička nabavka:

- Ne

**VIII Centralizovana nabavka**

Nabavka je centralizovana:

- Ne

**IX Jezik ponude**

Ponuda se sačinjava na:

- crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

**X Rok za donošenje odluke o izboru najpovoljnije ponude, odnosno odluke o poništenju postupka javne nabavke**

Odluka o izboru najpovoljnije ponude, odnosno odluka o poništenju postupka javne nabavke donijeće se u roku od 40 dana od dana otvaranja ponuda.[[3]](#footnote-3)

**XI Posebni oblik nabavke**

**XII Uslovi za učešće u postupku javne nabavke i osnovi za isključenje**

1. **Obavezni uslovi**

U postupku javne nabavke može da učestvuje samo privredni subjekat koji:

1. nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima: a) kriminalnog udruživanja; b) stvaranja kriminalne organizacije; c) davanje mita; č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu;
2. je izmirio sve dospjele obaveze po osnovu poreza i doprinosa za penzijsko i zdravstveno osiguranje.

**Dokazivanje ispunjenosti obaveznih uslova**

Ispunjenost obaveznih uslova dokazuje se na osnovu uvjerenja ili potvrde:

1. nadležnog organa izdatog na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj izvršni direktor tog privrednog subjekta ima prebivalište,
2. organa uprave nadležnog za poslove naplate poreza, odnosno nadležnog organa države u kojoj privredni subjekat ima sjedište.
3. **Uslovi sposobnosti privrednog subjekta[[4]](#footnote-4)**

Privredni subjekat mora da ispunjava uslove sposobnosti: [[5]](#footnote-5)

- za obavljanje djelatnosti,

- stručne i tehničke osposobljenosti.

**B1. Uslovi za obavljanje djelatnosti**

Privredni subjekat treba da:

* je upisan u Centralni registar privrednih subjekata ili drugi odgovarajući registar u državi u kojoj privredni subjekat ima sjedište, i/ili
* posjeduje ovlašćenje za obavljanje djelatnosti (dozvola, licenca, odobrenje ili drugi akt) u skladu sa zakonom.

**Dokazivanje uslova za obavljanje djelatnosti**

Ispunjenost uslova za obavljanje djelatnosti dokazuje se dostavljanjem:

* dokaza o registraciji u Centralnom registru privrednih subjekata ili drugom odgovarajućem registru, sa podacima o ovlašćenom licu privrednog subjekta;
* ovlašćenja za obavljanje djelatnosti koja je predmet nabavke (dozvola, licenca, odobrenje ili drugi akt nadležnog organa za obavljanje djelatnosti koja je predmet nabavke).

- Licencu projektanta i izvođača radova za obavljanje djelatnosti izrade tehničke dokumentacije i građenje objekta, izdatu od strane Ministarstva održivog razvoja i turizma u skladu sa Zakonom o planiranju prostora i izgradnji objekata ("Sl. list CG", br. 64/2017, 44/2018 i 63/2018).

- Licencu za projektovanje geodetskih radova u oblasti-osnovni geodetski radovi, državni premjer i katastar nepokretnosti i vodova, izdate od strane Uprave za nekretnine, u skladu sa Zakonom o državnom premjeru i katastru nepokretnosti ("Službeni list Republike Crne Gore", br. 029/07 od 25.05.2007, Službeni list Crne Gore", br. 073/10 od 10.12.2010, 032/11 od 01.07.2011, 040/11 od 08.08.2011, 043/15 od 31.07.2015, 037/17 od 14.06.2017, 037/17 od 14.06.2017, 017/18 od 20.03.2018).

- Licencu za izradu projekata geoloških istraživanja, vršenje više vrsta geoloških istraživanja i izradu elaborata o rezultatima geoloških istraživanja i to inženjersko - geološka i geotehnička istraživanja, koju izdaje Ministarstvo ekonomije u skladu sa Zakonom o geološkim istraživanjima ("Službeni list Republike Crne Gore", br. 028/93 od 22.07.1993, 027/94 od 29.07.1994, 042/94 od 22.12.1994, 026/07 od 16.05.2007, Službeni list Crne Gore", br. 073/10 od 10.12.2010, 028/11 od 10.06.2011)

**B3. Stručna i tehnička sposobnost**

Privredni subjekat je dužan da posjeduje:

* minimum iskustva na kvalitetnom i uspješnom izvršavanju istih ili sličnih poslova iz oblasti predmeta nabavke;

Minimum 2 (dvije) potvrde o kvalitetnom i uspješnom izvršavanju istih ili sličnih poslova iz oblasti predmeta nabavke.

Pod istim ili sličnim uslugama podrazumijevaju se usluge izrade Glavnog projekta ulica.

* minimum stručnih i kadrovskih kapaciteta koji su potrebni za izvršenje ugovora;

• 1 diplomirani ovlašćeni inženjer koji će rukovoditi izradom tehničke dokumentacije u cjelini, koji ima iskustvo i to minimum 1 referencu na rukovođenju izradom tehničke dokumentacije u cjelini istog ili sličnog objekta iz oblasti predmeta nabavke;

• Napomena: za ovaj uslov stručno tehničke sposobnosti vrednovanje će se vršiti za ponuđeni parametar iznad predviđenih minimalnih zahtjeva stručne i tehničke osposobljenosti

Ponuđač je dužan da imenuje:

• 1 inženjer građevinarstva - smjer saobraćajni;

• 1 inženjer građevinarstva - smjer hidrotehnički;

• 1 inženjer elektrotehnike;

• 1 ovlašćeno lice koje će rukovoditi projektovanjem geodetskih radova u oblasti-osnovni geodetski radovi, državni premjer i katastar nepokretnosti i vodova u skladu sa Zakonom o državnom premjeru i katastru nepokretnosti;

• 1 ovlašćeno stručno lice za izradu projekta geoloških istraživanja - lice koje ispunjava uslove u skladu sa Zakonom o geološkim ispraživanjima

• 1 inženjer za izradu projekta/elaborata zaštite od požara;

• 1 inženjer za izradu projekta/elaborata zaštite na radu

Napomena: Ovlašćeni inženjer koji će rukovoditi izradom tehničke dokumentacije istovremeno može biti i ovlašćeni inženjer dijela tehničke dokumentacije.

Dokazi koje ponuđač mora dostaviti za inženjera kojeg je dužan da imenuje su: licenca sa odgovarajućim smjerom.

**Dokazivanje stručne i tehničke sposobnosti**

Stručna i tehnička sposobnostdokazuje se:

* potvrdama izdatih od strane investitora, odnosno korisnika o izvršenim isporukama robe, pruženim uslugama ili izvedenim radovima, tokom prethodnih godina ali ne duže od pet godina, računajući i godinu u kojoj je započet postupak javne nabavke, koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen;
* dokazom o angažovanju radne snage (kopija radne knjižice, prijava za osiguranje ili ugovor o radu) sa odgovarajućim referencama koje su potrebne za izvršenje predmeta nabavke u skladu sa zakonom.

**C. Osnovi za obavezno isključenje iz postupka javne nabavke**

Privredni subjekat će se isključiti iz postupka javne nabavke, ako:

1. postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,
2. ne ispunjava obavezne uslove i uslove sposobnosti privrednog subjekta predviđene tenderskom dokumentacijom,
3. postoji drugi razlog predviđen ovim zakonom.

**D. Posebni osnovi za isključenje iz postupka javne nabavke[[6]](#footnote-6)**

Iz postupka javne nabavke isključiće se privredni subjekta koji:

* je u postupku stečaja ili likvidacije;
* je zaključio ugovor ili sporazum sa drugim privrednim subjektom sa ciljem narušavanja tržišne konkurencije;
* ima neizvršenih ugovorenih obaveza ili značajnih ili trajnih nedostataka tokom izvršavanja zahtjeva iz prethodnog ugovora o javnoj nabavci, javno-privatnom partnerstvu ili koncesiji, čija je posljedica bila raskid ugovora, naknada štete ili druga odgovarajuća sankcija;
* je netačno prikazivao činjenice u vezi ispunjenosti uslova u postupku javne nabavke;
* je učinio teški profesionalni propust koji dovodi u pitanje njegov integritet.

**XIII Kriterijum za izbor najpovoljnije ponude:**

* odnos cijene i kvaliteta

**XIV Način, mjesto i vrijeme podnošenja ponuda i otvaranja ponuda**

**Podnošenje ponuda u pisanoj formi:**

Ponude se mogu podnijeti:[[7]](#footnote-7)

* neposrednom podnošenjem na arhivi naručioca na adresi: Opština Budva, Trg sunca 3, Budva.
* preporučenom pošiljkom sa povratnicom na adresi: Opština Budva, Trg sunca 3, Budva, s tim što ponuda mora biti uručena od strane poštanskog operatora najkasnije do roka određenog za podnošenje ponude,

radnim danima od 08.30 do 13.00 sati, zaključno sa danom 01.02.2021. godine do 10.00 sati.

Otvaranje ponuda, kome mogu prisustvovati ovlašćeni predstavnici ponuđača sa priloženim punomoćjem potpisanim od strane ovlašćenog lica, održaće se dana 01.02.2021. godine u 10.30 sati, u prostorijama Opštine Budva na adresi Trg Sunca 3, Budva.

**XV Rok važenja ponude**

Rok važenja ponude je 60 dana od dana otvaranja ponuda.

**XVI Garancija ponude**

- da

Ponuđač je dužan dostaviti bezuslovnu i na prvi poziv naplativu garanciju ponude u iznosu od 2 % procijenjene vrijednosti javne nabavke, kao garanciju ostajanja u obavezi prema ponudi u periodu važenja ponude i 7 dana nakon isteka važenja ponude.

Garancija ponude će se aktivirati ako ponuđač:

1. odustane od ponude u roku važenja ponude;
2. ne dostavi zahtijevane dokaze prije potpisivanja ugovora;
3. odbije da potpiše ugovor o javnoj nabavci ili okvirni sporazum; ili
4. u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

**XVII Tajnost podataka**

Tenderska dokumentacija sadrži tajne podatke

- ne

1. **TEHNIČKA SPECIFIKACIJA PREDMETA JAVNE NABAVKE**

|  |  |  |  |  |
| --- | --- | --- | --- | --- |
| **R.B.** | **Opis predmeta nabavke u cjelini, odnosno po partiji ili stavkama** | **Bitne karakteristike predmeta nabavke u pogledu kvaliteta, dimenzija, oblika, bezbjednosti, performansi, označavanja, roka upotrebe i dr.** | **Jedinica mjere** | **Količina** |
| 1 | Izrada Glavnog projekta ulice od Topliškog puta prema naselju Bijeli do | Bitne karakteristike predmeta javne nabavke definisane su urbanističko-tehničkim uslovima i Projektnim zadatkom | komplet | 1 |





***Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora***

* Rok izvršenja ugovora je 90 dana od dana zaključivanja ugovora.
* Mjesto izvršenja ugovora je Budva.
* Rok plaćanja je: 20 (dvadeset) dana po isporučenoj i ugrađenoj robiizvršenoj usluzi za koju se vrši plaćanje
* Način plaćanja je: virmanski
* Uslovi plaćanja su: ispostavljena fakturi sa pozivom na broj ugovora po kojem se vrši plaćanje
* Način sprovođenja kontrole kvaliteta :kontrola kvaliteta izrade tehničke dokumentacije vršiće se preko revidenta,
* Tehnike i metode izrade tehničke dokumentacije : u skladu sa zakonskom regulativom i urbanističko tehničkim uslovima
* Uslove za primopredaju: pozitivni izveštaji revidenta
* Ponuđač snosi troškove naknade korišćenja patenata i odgovoran je za povredu zaštićenih prava intelektualne svojine trećih lica
* NAPOMENA:

Urbanističko tehnički uslovi su objavljeni su kao izmjena Tenderske dokumentacije.

**3. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

* garanciju za dobro izvršenje ugovora ako su potpisnici dužni da ga izvršavaju , za slučaj povrede ugovorenih obaveza u iznosu od 10 % od vrijednosti ugovora
* U skladu sa članom 131 stav 1 Zakona o planiranju prostora i izgradnji objekata (“Službeni list Crne Gore broj 64/17, 44/2018, 63/18, 11/19 i 082/20) i Uredbom o minimalnoj sumi osiguranja od profesionalne odgovornosti u oblasti izgradnje objekata (“Službeni list Crne Gore”, br.068/17 ), Izvršilac je dužan je da prije početka vršenja ugovorenih usluga Naručiocu preda polisu osiguranja od profesionalne odgovornosti, na iznos od 100.000,00 eura, sa rokom važenja od dana početka izvršenja ugovora do dobijanja pozitivnog mišljenja na Glavni projekat.

Ako Izvršilac ne preda Naručiocu polisu osiguranja od profesionalne odgovornosti koja je u skladu sa zahtjevima iz prethodnog stava, Naručilac će aktivirati garanciju za dobro izvršenje ugovora i jednostrano raskinuti ugovor o vršenju predmetnih usluga.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

- odnos cijene i kvaliteta

podkriterijum najniža ponuđena cijena = maksimalan broj bodova (80)

Ponuđaču koji ponudi najnižu cijenu dodjeljuje se maksimalan broj bodova, dok ostali ponuđači dobijaju proporcionalni broj bodova u odnosu na najnižu ponuđenu cijenu, prema formuli:

najniža ponuđena cijena

Broj bodova= \_\_\_\_\_\_\_\_\_\_\_\_\_\_\_\_\_\_\_ x 80 bodova

ponuđena cijena

- podkriterijum reference stručnih lica = maksimalan broj bodova (20)

broj potvrđenih referenci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ x 20 bodova

Broj bodova = najveći broj potvrđenih referenci

Reference stručnih lica koje će ponuđač angažovati na izvršenju usluga koje su predmet nabavke istovjetnih ili sličnih usluga na način što se ukupni broj reference potvrđenih od strane investitora ili nadležnih državnih organa ili organa lokalne samouprave podijeli sa najvećim ukupnim brojem potvrđenih reference svih stručnih lica I dobijeni količnik pomnoži sa brojem bodova koji je određen za ovaj parameter.

1. **UPUTSTVO ZA SAČINJAVANJE PONUDE**

Ponude se sačinjavaju u skladu sa tenderskom dokumentacijom i Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABACI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[8]](#footnote-8)

**Obaveze naručioca**

Naručilac je dužan da:

-imenuje revidenta

-blagovremeno, a najkasnije u roku od sedam dana, ovjeri dostavljene račune i po istim izvrši plaćanje u ugovorenom roku.

**Obaveze izvršioca**

Izvršilac je dužan da:

- dokumentaciju koja je predmet ovog Ugovora izradi u skladu sa Zakonom o planiranju prostora i izgradnji objekata ( "Sl. listu Crne Gore", br. 064/17, 044/2018,063/18, 011/19 i 082/20) i Pravilnikom o načinu izrade i sadržini tehničke dokumentacije za građenje objekta („Službeni list Crne Gore“, br.044/18 od 06.07.2018);

-ugovorene usluge vrši preko imenovanih ovlašćenih lica i inženjera te da u slučaju njihove spriječenosti izrade tehničke dokumentacije zbog bolesti, prestanka radnog odnosa ili oduzimanja licence ili ovlašćenja, odmah imenuje drugog ovlašćenog inženjera, inženjera, odnosno, ovlašćeno lice i o tome obavijesti naručioca;

- predmetnu dokumentaciju uradi kvalitetno, poštujući savremena dostignuća tehnologije gradnje uz primjenu racionalnih i funkcionalnih tehničkih rešenja ;

- rukovodi izradom tehničke dokumentacije;

-u roku od 7 dana od dana dobijanja pozitivne revizije, naručiocu, zapisnički preda i na terenu obilježi geodetske tačke za poprečne profile, osovinu i objekte na trasi saobraćajnice;

- postupi po eventualnim primjedbama revidenta u roku koji mu odredi revident;

-o svom trošku izvrši izmjene glavnog projekta (u skladu sa čl.97 Zakona o planiranju prostora i izgradnji objekata), ukoliko izvođač radova ne bude mogao da izvodi radove po revidovanom glavnom projektu zbog nedostataka ( grešaka i propusta) izvršioca-projektanta u izradi tehničke dokumentacije;

- vrši i druge obaveze predviđene ovim ugovorom.

**Raskid ugovora**

Naručilac je dužan da raskine ugovor o javnoj nabavci u skladu sa članom 150 ZJN.

Ugovor se može raskinuti i u slučajevima definisanim odredbama Zakona o obligacionim odnosima.

**Plaćanje penala**

Ako Izvršilac bez krivice Naručioca ne izvrši usluge koji su predmet ovog ugovora u ugovorenom roku, dužan je Naručiocu platiti na ime ugovorene kazne - penale 2,0 ‰(dva promila) od ugovorene cijene za svaki dan prekoračenja ugovorenog roka. Visina ugovorene kazne ne može preći 10% od ugovorene cijene radova.

Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvršiocu po zapadanju u docnju da zadržava pravo na ugovorenu kaznu (penale), te se smatra da je samim padanjem u docnju, Izvršilac dužan platiti ugovorenu kaznu (penale) bez opomene Naručioca, a Naručilac je ovlašćen da ih naplati - odbije na teret Izvršiočevih potraživanja za izvršene usluge koje su predmet ovog ugovora ili od bilo kojeg drugog Izvršiočevih potraživanja od Naručioca, s tim što je Naručilac o izvršenoj naplati - odbijanju, dužan obavijestiti Izvršioca.

Plaćanje ugovorene kazne (penala), ne oslobađa Izvršioca obaveze da u cjelosti završi i preda predmetnu tehničku dokumentaciju.

**Naknada štete**

U slučaju da izvodjač ne ispuni svoje obaveze iz ugovora naručilac ima pravo da zahtijeva naknadu štete koju je usled toga pretrpio, a koja prevazilazi iznos koji je pokriven garancijom za dobro izvršenje ugovora i polisom osiguranja od profesionalne odgovornosti.

⌧ Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 stav 1 tačka 3 Zakona o javnim nabavkama: kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi , a izmjenom se ne mijenja priroda ugovora a povećanje vrijednosti nije veće od 20% vrijednosti prvobitnog ugovora.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo u pisanoj formi na adresu naručioca, e-mail-om, telefaxom ili putem ESJN-a.[[9]](#footnote-9)

1. **IZJAVA NARUČIOCA O NEPOSTOJANJU SUKOBA INTERESA**

**OPŠTINA BUDVA**

Broj: 01-426/20-3095/1

Mjesto i datum: 21.12.2020.godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 115 iz Plana javne nabavke broj 01-426/20-246/3 od 23.07.2020.godine za nabavku usluge projektovanja ulice od Topliškog puta prema naselju Bijeli do nisam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca, Marko Carević, predsjednik

\_\_\_\_\_\_\_\_\_\_\_\_\_

Službenik za javne nabavke, Miroslava Kunjić

\_\_\_\_\_\_\_\_\_\_\_\_\_\_\_\_

Lice koje je učestvovalo u planiranju javne nabavke,

Mladen Mikijelj, sekretar Sekretarijata za investicije

\_\_\_\_\_\_\_\_\_\_\_\_\_\_\_\_\_\_

Član komisije za sprovođenje postupka javne nabavke, Milena Antović

\_\_\_\_\_\_\_\_\_\_\_\_\_\_\_\_\_

Član komisije za sprovođenje postupka javne nabavke Nikola Milutinović

\_\_\_\_\_\_\_\_\_\_\_\_\_\_\_\_\_

Član komisije za sprovođenje postupka javne nabavke Miroslava Kunjić

\_\_\_\_\_\_\_\_\_\_\_\_\_\_\_\_\_

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno, putem pošte preporučenom pošiljkom sa dostavnicom ili elektronskim putem preko ESJN-a[[10]](#footnote-10). Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.

1. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-1)
2. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-2)
3. # Rok ne mođe biti duži od 60 dana od dana otvaranja ponuda

   [↑](#footnote-ref-3)
4. Naručilac može ali ne mora da zahtijeva uslove sposobnosti, ali u koliko ih zahtijeva mora tačno da ih precizira i odredi dokaze za njhovo dokazivanje [↑](#footnote-ref-4)
5. Uslovi sposobnosti privrednog subjekta mogu da se zahtijevaju na minimalnom nivou kojim se obezbjeđuje sposobnost privrednog subjekta da može uspješno da izvrši ugovor o javnoj nabavci u cjelini ili u određenom dijelu, u zavisnosti od toga da li ponudu podnosi za predmet nabavke u cjelini ili za određenu partiju. Uslovi sposobnosti privrednog subjekta moraju da budu u vezi sa predmetom nabavke i srazmjerni predmetu nabavke. [↑](#footnote-ref-5)
6. Ukoliko nije zahtijevano brisati opciju iz tenderske dokumentacije [↑](#footnote-ref-6)
7. Do dana uspostavljanja ESJN [↑](#footnote-ref-7)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-8)
9. Od dana upostavljanja ESJN-a isključivo se dostavlja preko ESJN-a [↑](#footnote-ref-9)
10. Od dana upostavljanja ESJN-a isključivo se dostavlja preko ESJN-a [↑](#footnote-ref-10)